Fullveldishátíð Heiðarskóla var haldin með pompi og prakt s.l. þriðjudag . Nemendur í 1. og 2. bekk ásamt elsta árgangi Skýjaborgar fluttu atriðið Hans og Gréta og réttindi barna . Í ár er Barnasáttmáli Sameinuðu þjóðanna 30 ára , þessi útbreiddasti mannréttindasáttmáli heims hefur breytt lífi ótal barna til hins betra og atriði barnanna kom einmitt inn á sáttmálann . Seinna atriðið var í höndum unglinga og bar heitið Öldin okkar . Þar var farið yfir á grafalvarlegan hátt grínfaraldra sem geisað hafa á Íslandi og afleiðingarnar sem þeir hafa haft . Eftir sýningu var boðið upp á listasýningu , vöfflur og heitt súkkulaði . Við þökkum öllum innilega fyrir komuna og stuðninginn við nemendur skólans .